Roope Mäkitalo

Roope Mäkitalo (s. 22. syyskuuta 1998 Lahti) on suomalainen jääkiekkoilija, joka pelaa Saksan toiseksi korkeimmalla sarjatasolla DEL2-liigan Lausitzer Füchsessä. Hän on pelipaikaltaan keskushyökkääjä.

Ura 
Mäkitalo on Pelicansin kasvatti. Hän oli kaudella 2013–2014 C-nuorten SM-karsinnoissa joukkueensa paras maalintekijä 13 osumallaan. Kaudella 2015–2016 Mäkitalo oli Pelicansin B-nuorten paras pistemies, maalintekijä ja syöttäjä tehoilla 17+25=42.

Kaudella 2016–2017 Mäkitalo debytoi Pelicansin SM-liigajoukkueessa, jossa hän pelasi ensimmäisen ja kauden ainoaksi jääneen ottelunsa 10. helmikuuta 2017 vieraissa Vaasan Sportia vastaan. Mäkitalo merkittiin Pelicansin nelossentteriksi laidoilleen Arttu Heikkinen ja Kimi Koivisto. Hän sai ottelussa jääaikaa 7.44 minuuttia. Mäkitalo pelasi kauden aikana myös 12 runkosarja- ja yhden playoff-ottelun lainalla Mestis-joukkue Heinolan Peliitoissa tehopistein 1+1=2. Suurimman osan kaudestaan hän pelasi kuitenkin Pelicansin A-nuorissa, joiden kolmanneksi paras pistemies Mäkitalo oli tehoilla 16+22=38.

Toukokuussa 2017 Mäkitalo teki juniorisopimuksen Pelicansin SM-liigajoukkueen kanssa. Hän pelasi kauden 2017–2018 suurimmaksi osaksi lainalla Peliitoissa. Mäkitalo oli tehoilla 15+19=34 joukkueen toiseksi paras maalintekijä Samuel Salosen jälkeen ja neljänneksi paras pistemies Tatu Vihavaisen kanssa. Mäkitalo pelasi kauden aikana Pelicansissa kaksi SM-liigaottelua. Tammikuussa 2018 hän teki seuran kanssa vuoden mittaisen jatkosopimuksen.

Elokuussa Pelicans lainasi Mäkitalon Peliittojen Mestis-joukkueeseen. Hän pelasi kauden 2018–2019 aikana Pelicansissa neljä SM-liigaottelua tehopistein 1+1=2. Mäkitalo teki liigauransa avausmaalin 14. joulukuuta 2018 ylivoimalla vieraissa Saimaan Palloa vastaan. Hän sai ottelussa myös syöttöpisteen Niko Kivelän tekemään maaliin. Siirtotakarajalla, helmikuussa 2019 Mäkitalon vahvistettiin pelaavan loppukausi lainalla Peliitoissa.

Kaudeksi 2019–2020 Mäkitalo siirtyi vuoden mittaisella sopimuksella Mestis-joukkue Imatran Ketterään. Hän oli tehoilla 16+25=41 joukkueen kolmanneksi paras pistemies. Suomen Cupissa Mäkitalo voitti tehoilla 3+5=8 Ketterän sisäisen piste- ja syöttöpörssin sekä jakoi joukkueen sisäisen maalipörssin voiton kolmen muun pelaajan kanssa. Turnaus päättyi Ketterän voittoon. Huhtikuussa 2020 hän teki joukkueen kanssa vuoden mittaisen jatkosopimuksen.

Mäkitalo jakoi kaudella 2020–2021 seitsemällä osumallaan Mestiksen ylivoimamaalipörssin voiton SaPKoa ja IPK:ta edustaneen Janne Hämäläisen sekä joukkuetoverinsa Matias Varttisen kanssa. Pudotuspeleissä hän oli Ketterän paras pistemies ja maalintekijä tehoilla 7+5=12. Mäkitalo voitti myös koko Mestiksen tehotilaston lukemalla +9. Viidennessä finaaliottelussa 29. huhtikuuta 2021 Kokkolan Hermestä vastaan hän onnistui tekemään kypärätempun. Hänen toinen maalinsa syntyi alivoimalla ja se jäi Ketterän 8–3-murskavoittoon päättyneen ottelun voittomaaliksi ja ratkaisi joukkueelle Mestiksen mestaruuden. Mäkitalon kolmas osuma syntyi ylivoimalla.

Kaudeksi 2021–2022 Mäkitalo siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan Lausitzer Füchseen.

Muuta 
Mäkitalon isä Kari pelasi omalla urallaan hyökkääjänä 82 SM-liigaottelua Kiekkoreippaassa ja hän toimii nykyään Suomi-sarjajoukkue HC Giantsin toimitusjohtajana. Roopen isosisko Mikaela Mäkitalo on toiminut joukkueen joukkueenjohtajana. Heidän setänsä Jarmo Mäkitalo pelasi urallaan hyökkääjänä yli 400 ottelua Ruotsin Elitserienissä, 100 ottelua SM-liigassa sekä kahdet olympiakisat. Jarmon poika ja Roopen serkku, ruotsalainen Tom Mäkitalo pelaa hyökkääjänä Hockeyettan-joukkue Mörrums GoIS IK:ssa.

Tilastot

Lähteet

Viitteet 

Suomalaiset jääkiekkoilijat
Vuonna 1998 syntyneet
Elävät henkilöt